|  *Usain Bolt*  |
| --- |
|  |
|  |
| Pilnas vardas | Usain Bolt |
| Gimė | 1986 m. rugpjūčio 21 d. (37 metai) |
| Atstovauja (-vo) | Jamaikos vėliava Jamaika |
|  |
| Rungtys | Sprintas |
| Asmeniniai rekordai | 100 m: 9,58 (PR)  200 m: 19,19 (PR)  400 m: 45,28 |
|  |
| Olimpinės žaidynės |
| **Auksas**8 | **Sidabras**0 | **Bronza**0 | **Suma**8 |
| Pasaulio čempionatas |
| **Auksas**11 | **Sidabras**2 | **Bronza**0 | **Suma**13 |
|  |
| Kiti titulai | Nacionalinis čempionas |
| World Athletics profilis: |  |

**Juseinas Boltas** (g. 1986 m. rugpjūčio 21 d.) – buvęs Jamaikos sprinteris, pasaulio rekordininkas ir čempionas. Iš bėgimo pasitraukė 2017 m.

Jis 2008 metų vasaros olimpinėse žaidynėse pagerino olimpinį ir pasaulio 100 ir 200 metrų bėgimo rekordus. 100 metrų sprinteris nubėgo per 9,69 sekundės, o 200 metrų – 19,30 sekundžių. Toje pačioje olimpiadoje jis kartu su Jamaikos bėgikais triumfavo 4x100 estafetėje, įveikdami trasą per 37,10 sekundes ir taip pat pagerindami olimpinius bei pasaulio rekordus. 1984 metais Carl Lewis iš JAV buvo paskutinis asmuo, laimėjęs šias tris rungtis vienerių žaidynių metu, bet J. Boltas tapo pirmu asmeniu, kuriam pavyko pagerinti visus tris pasaulio rekordus.

J. Boltas pasižymėjo dar iki 2008 m. olimpiados. 2002 m. jis tapo jaunimo pasaulio čempionu, tapęs jauniausiu čempionu istorijoje. 2004 metais jis pagerino 200 metrų bėgimo rekordą, tai atlikęs per 19,93 sekundes.

2009 m. gegužės 17 d. Mančesteryje pagerino 150 m bėgimo rekordą, nubėgdamas per 14,35 s. (1983 m. italas Pietro Mennea nubėgo per 14,8 s.).

2009 m. rugpjūčio 16 d. Vokietijos sostinėje Berlyne vykusiame pasaulio lengvosios atletikos čempionato 100 m. bėgimo finale užėmė pirmąją vietą ir pagerino pasaulio rekordą nubėgęs per 9,58 s. Šio bėgimo metu J. Bolto greičio vidurkis buvo 37,58 km/h. o didžiausias greitis 44,72 km/h.

2009 m. rugpjūčio 20 d. Vokietijos sostinėje Berlyne vykusiame pasaulio lengvosios atletikos čempionato 200 m. bėgimo finale užėmė pirmąją vietą ir pagerino pasaulio rekordą nubėgęs per 19,19 s.

2011 metų pasaulio čempionate Pietų Korėjoje, Tegu mieste, 100 metrų finale buvo diskvalifikuotas už taisyklių pažeidimą, nors buvo šios rungties favoritas. Vis dėlto po kelių dienų ten pat laimėjo 200 metrų pasaulio čempionatą, taip apgindamas čempiono titulą. Pasaulio čempionato paskutinę dieną su Jamaikos komanda 4x100 metrų estafetėje pagerino savo šaliai priklausantį rekordą (37,04 s).

2012 metais Londono olimpinėse žaidynėse laimėjo 100 metrų bėgimą, užfiksuodamas antrą greičiausią laiką istorijoje – 9,63 s (olimpinis rekordas). Laimėdamas 100 metrų bėgimą, J. Boltas tapo antruoju žmogumi, laimėjusiu dvi olimpiadas iš eilės 100 metrų rungtyje (pirmasis - Carl Lewis). Po kelių dienų olimpiadoje laimėjo 200 metrų bėgimą, nepalikdamas šansų varžovams. J. Boltas tapo pirmuoju atletu istorijoje, kuris sugebėjo laimėti 100 ir 200 metrų bėgimus dvi olimpiadas iš eilės. Toje pačioje olimpiadoje su Jamaikos komanda 4x100 vyrų estafetėje pagerino pasaulio rekordą, atbėgdamas per 36,84 s.

2013 metais Rusijos sostinėje Maskvoje vykusiame pasaulio lengvosios atletikos čempionate 100 metrų bėgime laimėjo pasaulio čempionato auksą. Tame pačiame pasaulio čempionate trečią kartą iš eilės apgynė 200 metrų bėgimo pasaulio čempiono titulą. Su Jamaikos komanda trečią pasaulio čempionatą iš eilės laimėjo estafetę 4x100.

2015 metais Kinijos sostinėje Pekine vykusiame pasaulio lengvosios atletikos čempionate 100 metrų bėgime apgynė pasaulio čempiono titulą, iškovotą prieš dvejus metus Maskvoje. Po kelių dienų 200 metrų bėgime apgynė pasaulio čempiono titulą ketvirtą kartą iš eilės. Be to, su Jamaikos komanda ketvirtą kartą iš eilės laimėjo 4x100 vyrų estafetę.

2016 metais Rio de Žaneiro olimpinėse žaidynėse laimėjo 100 metrų bėgime aukso medalį ir tapo pirmuoju atletu istorijoje, kuris tris olimpiadas iš eilės laimėjo auksą 100 metrų bėgime. 200 metrų bėgime taip pat nepaliko varžovams šansų ir trečią olimpiadą laimėjo 200 metrų bėgimą. Su Jamaikos rinktine laimėjo 4x100 estafetę.

Išnašos
-------

1. ↑
2. ↑
3. ↑

Nuorodos
--------

|  |  |
| --- | --- |
|  | **Vikiteka: Usain Bolt** – vaizdinė ir garsinė medžiaga  |

* IAAF puslapis apie Usain Bolt Archyvuota kopija 2012-10-20 iš Wayback Machine projekto.

| Apdovanojimai |
| --- |
| Prieš tai:**Jamaika Asafa Powell** | **Jamaikos metų sportininkas**2008 | Po to:' |
| Prieš tai:**Jungtinės Amerikos Valstijos Tyson Gay** | **Metų lengvosios atletikos sportininkas**2008, 2009 | Po to:' |
| Prieš tai:**Jungtinės Amerikos Valstijos Tyson Gay** | **Metų IAAF pasaulio atletas**2008, 2009 | Po to:**Kenija David Rudisha** |
| Prieš tai:**Šveicarija Roger Federer** | **Metų BBC sportininkas**2008, 2009 | Po to:**Ispanija Rafael Nadal** |

|  |  |  |  |
| --- | --- | --- | --- |
| 

| Ž • A • RLengvosios atletikos olimpiniai čempionai vyrų 100 m bėgime |
| --- |
|  |
| 

* 1896  Tom Burke (USA)
* 1900  Frank Jarvis (USA)
* 1904  Archie Hahn (USA)
* 1908  Reggie Walker (RSA)
* 1912  Ralph Craig (USA)
* 1920  Charley Paddock (USA)
* 1924  Harold Abrahams (GBR)
* 1928  Percy Williams (CAN)
* 1932  Eddie Tolan (USA)
* 1936  Jesse Owens (USA)
* 1948  Harrison Dillard (USA)
* 1952  Lindy Remigino (USA)
* 1956  Bobby Morrow (USA)
* 1960  Armin Hary (EUA)
* 1964  Bob Hayes (USA)
* 1968  Jim Hines (USA)
* 1972  Valeriy Borzov (URS)
* 1976  Hasely Crawford (TRI)
* 1980  Allan Wells (GBR)
* 1984  Carl Lewis (USA)
* 1988  Carl Lewis (USA)
* 1992  Linford Christie (GBR)
* 1996  Donovan Bailey (CAN)
* 2000  Maurice Greene (USA)
* 2004  Justin Gatlin (USA)
* 2008  Usain Bolt (JAM)
* 2012  Usain Bolt (JAM)
* 2016  Usain Bolt (JAM)
* 2020  Marcell Jacobs (ITA)
 |

 |

|  |  |  |  |
| --- | --- | --- | --- |
| 

| Ž • A • RLengvosios atletikos olimpiniai čempionai vyrų 200 m bėgime |
| --- |
|  |
| 

* 1900  Walter Tewksbury (USA)
* 1904  Archie Hahn (USA)
* 1908  Robert Kerr (CAN)
* 1912  Ralph Craig (USA)
* 1920  Allen Woodring (USA)
* 1924  Jackson Scholz (USA)
* 1928  Percy Williams (CAN)
* 1932  Eddie Tolan (USA)
* 1936  Jesse Owens (USA)
* 1948  Mel Patton (USA)
* 1952  Andy Stanfield (USA)
* 1956  Bobby Morrow (USA)
* 1960  Livio Berruti (ITA)
* 1964  Henry Carr (USA)
* 1968  Tommie Smith (USA)
* 1972  Valeriy Borzov (URS)
* 1976  Don Quarrie (JAM)
* 1980  Pietro Mennea (ITA)
* 1984  Carl Lewis (USA)
* 1988  Joe DeLoach (USA)
* 1992  Michael Marsh (USA)
* 1996  Michael Johnson (USA)
* 2000  Konstantinos Kenteris (GRE)
* 2004  Shawn Crawford (USA)
* 2008  Usain Bolt (JAM)
* 2012  Usain Bolt (JAM)
* 2016  Usain Bolt (JAM)
 |

 |